Vir Maryna. Was 11/9/2001 ‘n inside job? Wat dink julle?
Desember 29, 2012 in Uncategorized
My oudte seun kom nou die dag na ‘n paar biere saam met sy pelle met die bewering dat 11/9 ‘n inside job was. Die bewerings (met wetenskaplike bewyse), is soos volg:
•	Nêrens in die geskiedenis het ‘n gebou ingeval as gevolg van hitte nie. Buitendien, jet fuel se maksimum temperatuur is veels te laag om staal te laat smelt.
•	Die bewering is dat geplante dinamiet per verdieping gebruik is om die geboue te laat val. Dus: ‘n controlled demolition. Dinamietplofgeluide is duidelik hoorbaar op youtube videos. Nog geteuienis. Die inploffing van die eerste helfte van die geboue, het teen die spoed van ‘n vryvallende voorwerp aarde toe gekom. Dit is slegs moontlik met beplande dinamietladings per vloer.
•	Die vliegtuig wat in die Pentagon vasgevlieg het is ‘n Anerikaanse vegvliegtuig en nie ‘n passasierstraler nie.
•	WT7 (die derde korter gebou) is baie duidelik ingeplof nadat die 2 geboue geval het? Hoekom? Die gebou huisves sensitiewe inligting. Niemand het iets daaroor gese nie.
•	Nege van die 18 beweerde loodse/lede wat getaak was om die vliegtuie in die geboue te laat vasvlieg, leef nog. Osama Bin Laden leef nog. Hoekom is Bin Laden se “begrawing” in die see nooit verfilm nie?
•	Die visiepresident Dick Cheney het opdrag gegee dat sy kantoor in beheer van die lugmag se vloot is en dus kon die vliegtuie wat WTC nader, nie deur lugmagpersoneel afgeskiet word nie.
•	Die nuus is versprei voordat die ongeluk gebeur het. New York se burgemeester het gereageer asof 11/9 reeds gebeur het, terwyl die eerste impak nog nie plaasgevind het nie.
•	‘n Week voor die tyd is massiewe hoeveelhede aandele van vliegmaatskappye verkoop, want die volgende dag sou hulle niks werd wees nie. ‘n Klomp fortuinsoekers met inside info wou gou ‘n paar pond maak.
•	Baie evidence op die toneel is gou verwyder en vernietig.
President Bush was by ‘n skool en toe hy die nuus kry het hy eers veel later gereageer. Google 11/9 inside job en kyk die videos. Exciting stuff.
Interessant, die kommissie wat aangestel is om 9/11 te ondersoek, kom met beweerde feite wat ‘n eerstejaar ingenieurstudent sal laat lag. Kan die kommissie die wette van die wetenskap herskryf?
Dankbaarheid na Kleinboet se massiewe ongeluk gister.
Desember 15, 2012 in Uncategorized
Ons gesin dank ons Hemelse Vader en besef ons het rede tot intense dankbaarheid.
Kleinboet maak vir sy meisie ‘n pragtige handgemaakte geskenk van hout (’n kas om haar skildertoerusting in te bêre.) Hy ry gister gou hardewarewinkel toe om skarniertjies vir die pronkstuk te gaan koop.
Vyf minute later bel hy my. Hy praat onsamehangend en lig my in dat hy in ‘n massiewe ongeluk betrokke was. Ek jaag dadelik na die toneel en kry moeilik parkeerplek. Talle polisielede en hordes omstanders is reeds op die toneel. Sy pragtige Polo wat hy as geskenk vir sy puik matriekresultate ontvang het, is afgeskryf. ‘n Massiewe motorfiets het teen hom vasgejaag. ‘n Man wat die ongeluk sien gebeur het, beweer dat die motorfiets 150+ km per uur gery het.
Seun het ‘n massiewe knop op sy voorkop, maar het verder nie sigbare beserings nie. Die arme motorfietsryer is baie erg beseer, en die paramedics laai hom op ‘n draagbaar in die ambulans. Hy is tans nog in die intensiewe sorgeenheid.
Omstandighede en genade was aan sy (ons) kant. Die motorfiets het die kar teen die regteragterdeur getref. As dit die voordeur was, sou seun dit waarskynlik nie gemaak het nie. Vroulief daag op en vat hom onmiddellik dokter toe. Na ‘n deeglike ondersoek en ‘n inspuiting slaag seun die ondersoek.
Ons dank die Vader vir sy genade. Ons is trots op ons kind en is bly dat hy leef. Op 4 Desember het hy sy ouma met ‘n roerende huldeblyk in die kerk gegroet.
Ek en my gesin kuier gisteraand. Kleinboet noem toe dat hy dieselfde gevoel ervaar het as tydens ons massiewe ongeluk op 10 Julie 2005. Ek herhaal gou sy Ekspo-bekroonde gedig, wat ek reeds geplak het, om ons dankbaarheid in nuwe konteks te betoon.
dag breek in
Ons goedjies lê rond:
langs die smal weg
Heer vir hierdie
breek hom sag
soos nat anysbeskuit
Vir oulaas alleen
Jare saam verdig
tot repies lig
hul geel, hul rooi,
hul flikkers sien
bly tol en wink
koebaai vir een
of meer van ons
‘n Mosaïek van blou
Die droom van sien
jul anderkant ‘n
skugter hartklop ver
Tien Julie flikker
teen ons stortvloed
oor en oor U
Desember 14, 2012 in Uncategorized
Soms val nuwe gedagtes (en verbandhoudende ou strewes) mens by wat jou na die resitasielaai laat gryp om ou ware en geleefde verhaaltjies op te dateer.
Dertig jaar later tokkel
vlietende vingerpunte die ou
ou wysie op ‘n ou 12-string
kitaar met nuwe snare
Desember 12, 2012 in Uncategorized
Ek sien ons nuwe habitat kort meer resitasies. Toe gaan krap en in die ou laai en ets weer die buitelyne van ‘n mooi ware verhaaltjie
Die kort en lank van dié mooi aand
was dans: Hy die lange sy die korte
Eers die links- en regsomtwostep bemeester
en toe ‘n lafenissie oor die straat gaan soek
Toe sy subtiel die aand uitrek met
tintinkiesippies aan haar Fanta grape
moes iets gewerk het, dalk Brahms se wals
in A-mol met sy volrond rekakkoorde
dalk die metafoor wat knus
die aandlugsoelte soen
Sy trek ‘n traantjie los toe ek die song op
my knieë aan haar opdra en sagter speel
Loeloeraai se hoë stoeptrap vol belofte
aanskou toe net ‘n sagte drukkie, maar ook
“Thanks ouboet. Jy het my aand
Desember 11, 2012 in Uncategorized
Jou eenkantkoue dwing my terug
op spore waar ons eenmaal was
elke klipomdraai bring nuwe skuld
soos van ouds
met dongas dieper
as ons eerste fout
Ek sien hoe jy ‘n nuwe landskap
weg van vrees karteer
hoe jou koue my laat my soek
na sin en matafore
maar herwaarts derwaarts skik my
metafore lank reeds
net in enkelspore
Desember 4, 2012 in Uncategorized
Ek volg die instruksies, maar so lyk ‘n foto wat ek geplak het
Huldeblyk aan Ingrid
Desember 2, 2012 in Uncategorized
Ek lees vanoggend in Rapport: Ingrid Jonker is al byna 50 jaar oorlede, maar steeds leef haar gees voort in werke soos Petrovna Metelerkamp se Beeld van ’n digterslewe en Paula van der Oest se rolprent Black Butterflies, wat verlede jaar verskyn het.
Nou werk die digter se dogter, Simone Jonker, aan haar liefdesprojek, ’n artistieke huldeblyk aan haar ma.
Toe stuur ek die volgende possie:
My seun Deklerk Naude het ‘n navorsingstuk oor Ingrid Jonker en “Die Kind” gedoen en is as landswenner in navorsing deur Afrikaans Ekspo aangewys.
Etienne van Heerden het die stuk op Litnet Seminaarkamer laat publiseer. Hier is die URL tp://www.argief.litnet.co.za/cgi-bin/giga.cgi?cmd=cause_dir_news_item&cause_id=1270&news_id=53600
Al die groot kannonne, Antjie Krog, JC Kannemeyer, Abraham de Vries, Joan Hambidge en 50 ander het aan die navorsing deelgeneem. Hierdie stuk is uniek oor Ingrid
Jonker en kan ‘n puik bydrae tot julle publikasie/projek oor Ingrid maak.
Hier is ‘n opsomming:
Besoek die Afrikaans-Ekspo se webwerf: Kielie jou kreatiwiteit!
Ingrid Jonker se gedig “Die kind” wat deur oudpresident Nelson Mandela in die parlement voorgelees is, het plaaslike en internasionale reaksie uitgelok. Alhoewel daar breedvoerig oor die versoeningsgebaar berig is, is geen navorsing van omvang daaroor gedoen nie en dit het tot hierdie Afrikaans-Ekspo-navorsingsprojek aanleiding gegee. ’n Vraelys is aan kundiges gestuur om hul mening oor die versoeningswaarde van die gedig en Madiba se gebaar te bepaal. Die vraelys is deur 56 kundiges, wat die intellektuele room van Afrikaans insluit, voltooi.
Die oorgrote meerderheid kundiges is van mening dat dit ’n briljante skuif was en dat Madiba se gebaar Ingrid Jonker se ikoonstatus herbevestig het.
Met ’n 9-punt-skaal as basis is die versoeningswaarde van die gedig as bo gemiddeld beoordeel met ’n gemiddelde telling van 7,1. Sommige kundiges het die versoeningswaarde laag beoordeel en beskou die gedig selfs as opruierig; vandaar die laer telling in vergelyking met die gedig se literêre waarde.
Die literêre waarde van die gedig is hoër, op ’n gemiddeld van 8,01, beoordeel. Interessant is dat geen deelnemer die literêre waarde van die gedig werklik in twyfel getrek het nie – “Die kind” is volgens kenners inderdaad ’n goeie en pragtige gedig.
Kundiges het ook briljante insigte oor ander versoeningsgedigte met die navorser gedeel. Kenners se redes vir die sukses van die gedig het briljante insigte getoon wat volledig uiteengesit word. Die volgende bydrae vat Madiba se gebaar en die kern van die gedig mooi saam:
Ingrid Jonker kyk vanuit die donkerte en pyn van die tyd na ’n nuwe era en sien toe reeds iets groots vir Suid-Afrika. Madiba, wat die regte man op die regte tyd was, kon gestalte hieraan gee deur die digteres as sowel Afrikaan as Afrikaner te sien. Daardeur verkry die gedig ’n verdere diepere interpretasie en word so die brug van versoening in beginsel geslaan in ’n tyd van skeurvalleie, maar ook van afwagting.” (Prof Alex Antonites, filosoof en akademikus, Universiteit van Pretoria)
Hier oorhandig hy ‘n kopie aan die Nelson Mandela stigting nadat hulle een aangevra het. Hoe plak mens die foto hier?